أنا هي جبدت التلفون نعيط ويد تحطات فوق كتفي وسمعت راااااااضية، تخلعت واحد اليد كبيرة ولكن قبل ماندور حسيت بيها يد مألوفة عندي وحنينة واخا نزلات عليا كي الخباطة… ااااااااااااااااااااااه باااااااااااااااااااااابا، ماتشوفوش شحال فرحت ديك الساعات جابو الله ونزلو ليا من السما كي الملاك، درت عندو وعنقتو وبديت نبكي، كلشي تجمع عليا الفرحة والخوف وكلشي، وهو يشدني قاليا ويلي راضية مالكي ا بنتي عمري شفتك فهاد الحالة وانا نعاود ليه كلشي. قالي صافي هادشي علاش كاتبكي واعرفتو شكون، راه الواليدة ديما كانت كاتمشي عندو ومن زمان أجي أجي معايا أنا نديك راه أبنتي هي مع الظلام تلف عليك ولكن بشرط واحد، قلت ليه أما هو وبديت نمسح دموعي حيت حسيت صافي المشكل تحل، قاليا ماماك أبنتي غاديا طلبي منها السماحة هي كاتقسح معاك ولكن راه واخا هاكاك راه ما تهونيش عليها، قلتليه أبابا واهيا ديما قاسحة معايا أنا عارفة راسي ديما طايحة فالمشاكيل ولكن دابا نكبر ونعجبك، بقا بابا كايضحك، قاليا موحاااااااال واش نشوف داك النهار هههههههههه نتي يا الحميقة بنتي وحبيبتي لا نتي ولا رحاب بجوج بيكم واخا تكبرو هاتبقاو الصغيورات ديالنا، ويالاه باراكا من البكاء وزيدي نشريو لجداك الماء تلقاها شحفات هههههههه.